A Vajdaság autonóm tartományi alap- és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 2. szakasza 1. pontjának 3. fordulata, 2. pontjának 4. fordulata, valamint 3. pontjának 3. és 10. fordulata, továbbá a tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. szám – más határozat, 37/2016., 29/2017., 24/19., 66/2020. és 38/2021. szám) 16. szakaszának 2. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

SZABÁLYZATOT

hoz

A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI INTÉZMÉNYEK SZÜKSÉGLETEIRE SZOLGÁLÓ MŰSZAKI DOKUMENTÁCIÓ KIDOLGOZÁSÁNAK FINANSZÍROZÁSÁRA ÉS TÁRSFINANSZÍROZÁSÁRA IRÁNYULÓ KÖLTSÉGVETÉSI ESZKÖZEINEK ODAÍTÉLÉSÉRŐL SZÓLÓ SZABÁLYZAT MÓDOSÍTÁSÁRÓL

1. szakasz

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság Vajdaság Autonóm Tartomány területén működő alap- és középfokú oktatási és nevelési intézmények szükségleteire szolgáló műszaki dokumentáció kidolgozásának finanszírozására és társfinanszírozására irányuló költségvetési eszközeinek odaítéléséről szóló szabályzat (Vajdaság AT Hivatalos Lapja, 5/2025. szám) elnevezése a következőképpen módosul: „Szabályzat a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság Vajdaság Autonóm Tartomány területén működő alap- és középfokú oktatási és nevelési intézmények, valamint iskoláskor előtti intézmények szükségleteire szolgáló műszaki dokumentáció kidolgozásának finanszírozására és társfinanszírozására irányuló költségvetési eszközeinek odaítéléséről”.

**2. szakasz**

Az 1. szakasz 1. bekezdése az alábbiak szerint módosul:

„Jelen Szabályzat szabályozza a Vajdaság Autonóm Tartomány területén működő alap- és középfokú oktatási és nevelési intézmények, valamint iskoláskor előtti intézmények szükségleteire szolgáló műszaki dokumentáció kidolgozásának finanszírozását és társfinanszírozását célzó költségvetési eszközök odaítélésének módját, feltételeit és mércéit, a Vajdaság Autonóm Tartomány költségvetéséről szóló rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendje alatt jóváhagyott appropriációkkal összhangban.”

3. szakasz

A 2. szakasz a következőképpen módosul:

„2. szakasz

A támogatásra jogosultak a Szerb Köztársaság, a Vajdaság Autonóm Tartomány és a helyi önkormányzatok által alapított, Vajdaság Autonóm Tartomány területén működő általános és középiskolák, valamint a Vajdaság Autonóm Tartomány területén működő iskoláskor előtti intézmények szükségletei tekintetében a helyi önkormányzatok (a továbbiakban: felhasználók).”

**4. szakasz**

A 3. szakasz 4. bekezdése a következőképp módosul:

„A Pályázat **2025. január 29-től 2025. március 17-ig** áll nyitva.”

5. szakasz

Az 5. szakasz 1. bekezdése az alábbiak szerint módosul:

„Az oktatási teendők illetékes tartományi titkára (a továbbiakban: tartományi titkár) bizottságot alakít a Vajdaság Autonóm Tartomány területén működő alap- és középfokú oktatási és nevelési intézmények, valamint iskoláskor előtti intézmények szükségleteire szolgáló műszaki dokumentáció kidolgozásának finanszírozására és társfinanszírozására meghirdetett pályázat lefolytatására (a továbbiakban: Bizottság).”

**6. szakasz**

A 7. szakasz a következőképpen módosul:

„7. szakasz

A kérelmek értékelésére vonatkozó mércék:

|  |  |  |
| --- | --- | --- |
| Sorszám | Mércék | Pontszám |
| 1 | A projekt megvalósításának jelentősége a létesítményt használó gyermekek/diákok, tanárok, valamint foglalkoztatottak biztonsága szempontjából | 0-30 |
| 2 | A projekt megvalósításának jelentősége a nevelő-oktató munka minőségének javítása és korszerűsítése, valamint a gyermekek/diákok és az alkalmazottak tartózkodási feltételeinek javítása szempontjából | 0-20 |
| 3 | A projekt megvalósításának jelentősége az épületek energiahatékonyságának javítása, illetve a fűtési üzemanyag-megtakarítás szempontjából | 0-10 |
| 4 | A projekt pénzügyi indokoltsága | 0-10 |
| 5 | A projekt megvalósításának finanszírozását/társfinanszírozását biztosító egyéb források megléte | 0-10 |
| 6 | Fenntarthatóság – a létesítmény használati feltételeinek javítása révén elért hatás hosszú távú fennmaradása a projekt megvalósítását követően | 0-10 |
| 7 | A projekt megvalósítása céljából foganatosított tevékenységek | 0-5 |
| 8 | Az oktatási intézmény székhelye szerinti helyi önkormányzat fejlettségi szintje | 0-5 |

”

7. szakasz

A jelen Szabályzat a Vajdaság Autonóm Tartomány Hivatalos Lapjában való közzétételének napján lép hatályba, és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is közzétételre kerül.

**Szám: 000205912 2025 09427 004 001 000 001**

**Újvidék, 2025. február 25.**

Ótott Róbert

TARTOMÁNYI TITKÁR